Eins og øll onnur inntøka eru limakrónurnar skattskyldugar. Fyri vanligar skattgjaldarar og fyri sjálvstøðug vinnurekandi er inntøkan at rokna sum B-inntøka. TAKS fær boð frá okkum um títt útgjald og skrásetur upphæddina sum fyribilsinngjald, soleiðis at skattur kann verða trektur sjálvvirkandi. Um tú ert vinnukundi, er inntøkan at rokna sum einhvør onnur skattskyldug inntøka, og má fyritøkan sjálv inntøkuføra hetta í rakstrinum. Spurningar og svar Hví fái eg limakrónur? Hvussu nógv fái eg? Nær fái eg limakrónurnar? Her fært tú svar uppá ofta settar spurningar um limakrónur. Persónsupplýsingar Hvussu viðgera tit mínar persónsdátur? Tað er Betri Trygging, sum vegna Ognarfelag Tryggingartakaranna avgreiður øll tey umsitingarligu viðurskiftir, sum eru knýtt at útgjaldinum av limakrónunum. Tað eru upplýsingar um navn, bústað, p-/v-tal og kontonummar. Vit viðgera einans hesar upplýsingar, fyri at umsita og gjalda út limakrónur. Upplýsingarnar verða strikaðar, so skjótt vit ikki longur hava tær fyri neyðini. Les meira um viðgerð okkara av persónsupplýsingum og um tíni rættindi. Treytir fyri at fáa limakrónur Ert tú tryggingartakari í Betri Trygging og hevur fastan bústað ella heimstað í Føroyum, ert tú limur í Ognarfelag Tryggingartakaranna. Hetta gevur tær møguleika fyri at fáa limakrónur.